السلام عليكم ورحمة الله وبركاته. اهلا بحضراتكم في المقطع رقم تسعة وتسعين من مقاطع حظر التجول والمقطع رقم تسعة من مقاطع سورة مريم آآ اعتذر على العطل الفني اللي حصل مع الاخوة بتوع اليوتيوب. وآآ اضطريت ان انا اغير الرابط. للاسف الشديد. خليني على ما الناس
اقرا لكم رسالة جات لي النهاردة واسعدتني جدا جدا جدا على تويتر آآ جا لي الرسالة دي النهاردة السلام عليكم مهندس فاضل مش عارفة حضرتك هتشوف الرسالة دي ولا لأ بس حسيت اني لازم ابلغك. انا فلانة سني واحد وعشرين سنة. من فترة قريبة كانت
بتجيلي افكار الحادية ووسوسة ورغبة عارمة في الانتحار. وصلت لمرحلة صعبة جدا وانا اصلا بعاني من مرض ولما فاض بي حكيت لصديقتي عن حالتي فارسلت لي حلقة لك بعنوان القرآن ينتصر مرة اخرى. اللي فيه ذكرى وعبرة
التالت واذ بي اتفاجأ ان قصة البنت مريم نسخة مني بادق التفاصيل فقررت اعمل زي ما حضرتك قلت لها تدبر القرآن. والتربية الايمانية وكتابة توازن التربوي بتاع الدكتور مجدي الهلالي. وبصراحة
ما كنتش متوقعة نتيجة ملموسة في حالتي بس من اول ما بدأت وانا حاسة براحة وتحسن كتير عن الاول وبدأ ينبت في قلبي يقين ان القرآن هو الحل. لاني بقيت اول ما بابعد عنه باتعب ومش عارفة ازاي حصل
السرعة دي بس انا اتغيرت للاحسن بكتير وكتير من الدوشة اللي جوايا هديت وان شاء الله مكملة حقيقي شكرا جدا. انا مش بقول لكم الكلام ده عشان خاطر تسقفوا لي. لأ
انا بقول لكم الكلام ده عشان احنا اول ما بدأنا برنامج التدبر اليومي بتاعنا مقاطع حظر التجول. كنا حوالي الفين الى الفين وخمسمية شخص كل يوم بيتابعوا الفيديو يوميا على اليوتيوب الفين وخمسمية
اه العدد ده النهاردة بقى حوالي اربعة الاف وخمسمية بعد ميت يوم بكرة ان شاء الله احنا هنحتفل وعايز بقى احلى صور بقى التورتات ورقم مية وبتاع بكرة بالليل. احنا عايزين نجذب اكبر عدد من الناس معنا
واحنا مش بنجيب الناس على حاجة وحشة احنا بنجيبهم معنا ياكلوا معنا بندوقهم على مائدة القرآن. لو النبي صلى الله عليه وسلم حضر النهاردة وشافنا واحنا بنعمل اللي بنعمله ده. هيفرح بنا ولا لأ
آآ آآ ندعو الاخرين لتدبر القرآن معنا ونجيب اكبر عدد معنا. خلينا نبدأ بقى ان شاء الله النهاردة قلنا احنا النهاردة في المقطع رقم تسعة وتسعين من قطع حظر التجول والمقطع رقم تسعة من مقاطع مريم
آآ سبحان الله ان شاء الله بكرة يكون المقطع رقم مية من مقاطع حظر التجول عشرة مريم واخر مقطع في مريم ثم نبدأ شعراء بازن الله بعد كده. كل واحد بقى يكون معه مصحف بافكركم بالمصاحف
اخر اية تدبرناها امبارح كانت الاية تلاتة وسبعين في سورة مريم. شفنا بعد عرض عذاب هم الجماعة الكفار في جهنم ربنا بيفكرنا باللي هم عملوه في الدنيا من العناد والتكذيب لايات الله والتكبر
تعالي على المؤمنين في الدنيا. اقرا معي تلاتة وسبعين عشان نسترجع واعوذ بالله السميع العليم من الشيطان الرجيم واذا تتلى عليهم اياتنا بينات قال الذين كفروا للذين امنوا. اي الفريقين خير
خير مقامه واحسن نديا. يعني لما كانت تتلى عليهم ايات ربنا بوضوح الكفار كانوا يقولوا للذين امنوا ها لو كنتم انتم على حق واحنا على باطل ليه احنا احسن منكم من النواحي المادية
ليه احنا قعداتنا احسن بيوتنا احسن؟ آآ الاندية بتاعتنا انضف اقرا بقى اربعة وسبعين وشف القرآن بيبطل الحجة بتاعتهم دي ازاي اربعة وسبعين. بداية التدبر بتاعنا النهاردة وكم اهلكنا قبلهم من قرن هم احسن اثاثا ورئيا
يعني هم بيتنططوا عليكم ويقولوا لكم ها بصوا احنا عاملين ازاي والفخفخة اللي احنا فيها والفلوس اللي معنا والبيوت بتاعتنا شكلها عامل ازاي والقصور والكلام ده كله فربنا بيقول طب واحنا اهلكنا قبلكم اقوام قد ايه
بيوتهم كانت اشيك. احسن واثاثا ورؤية ومنزرهم كان انضف كمان ها ايه رأيك يعني انتم كده بتتمنظروا بالمنزر بتاعكم دول كانوا اشيك منكم وانضف منكم واحسن منكم وكل حاجة واهلكناهم
هم قالوا ايه؟ اي الفريقين خير مقاما واحسن نديا؟ شوفوا احنا عايشين ازاي في فخفخة ها آآ يبقى اكيد احنا اللي صح القرآن قال لهم افتكروا قوم عدو ثمود وصالح ولوط كانوا اشيك منكم منظرهم احسن من مناظركم. بس خلاص وقعت حصل فيهم ايه
كانوا هم على باطل وربنا عاقبهم. طيب طب ما كده مخنا بدأ يتسائل ازاي الناس ضالة وربنا بيديهم ماديات بتاعة الدنيا وبيديهم فلوس وقوة ممكن يكون مديهم فلوس وقوة اكتر مننا كمان اكتر
طبعا القرآن اراك دلوقتي وقرا افكارك وبيجاوبك بقى في الاية خمسة وسبعين. بص خمسة وسبعين قل من كان في الضلالة فليمدد له الرحمن مد حتى اذا رأوا ما يوعدون اما العذاب واما الساعة فسيعلمون. من هو شر مكانا واضعف جندا
يعني كل من كان في الضلالة فليمدد له الرحمن مد. اللي اختار الضلال ربنا بيمد له وبيستدرجه الفلوس وبالقوة وبالسلطة. في سورة الانعام الاية اربعة واربعين. ربنا بيقول فلما نسوا ما ذكروا به لما نسيوا وتركوا
القرآن والتوراة والانجيل والكلام اللي ربنا ذكرهم به ده فتحنا عليهم ابواب كل شيء حتى اذا فرحوا بما اوتوا اخذناهم بغتة فاذا هم مبلسون المجرم لما ربنا يعطيه مال وقوة وسلطة ربنا بيستدرجه عشان يفرح بها ثم بينزل عليه عزاب ربنا. نرجع للاية خمسة وسبعين في سورة مريم تاني
قل من كان في الضلالة فليمدد له الرحمن مد. حتى اذا رأوا ما يوعدون اما العذاب واما الساعة فسيعلمون من هو شر مكانا واضعف جنده. اللي بيختار الضلالة ربنا بيمد له مد وبيعطيه اكتر
لغاية ما يتحقق وعد ربنا. اما العذاب في الدنيا زي الامم البائدة امة صالح وهود وثمود وعاد وام طلوط وكل وامة نوح اما الساعة اما العذاب في الدنيا واما الساعة واما يؤخر عجبهم ليوم القيامة. واما العذاب في الاخرة
ساعتها هيعرفوا مين اللي موقفه اوحش واضعف؟ فسيعلمون من هو شر مكانا واضعف جندا هم ولا المؤمنين سؤال بقى يعني اللي يبقى مادي ربنا يعطيه اكتر في الدنيا طيب ما هو ده في حد ذاته مكافأة حتى لو كانت استدراج مؤقت لكنه تمتع في الدنيا. لأ مش حقيقي برضه ازاي ؟ سورة طه احنا
تدبرنا فيها الاية مية اربعة وعشرين في سورة طه ومن اعرض عن ذكري فان له معيشة ضنكا. ونحشره يوم القيامة اعمى. اللي ربنا ادى له معيشة ضنكا ده ربنا ادى له فلوس وقوة وسلطة عشان تبقوا عارفين
ما فيش سعادة الهدف من المال ايه؟ يحقق لك السعادة. والقوة والصوت تحقق لك السعادة. ايه قيمة انك تبقى في السلطة ومش قادر تطلع في البلكونة قيمة في السلطة وحتى لما تيجي تتكلم مع اقرب الناس لك انت خايف منهم وحاطط ازاز واقي من الرصاص ايه قيمة ده ما فيش سعادة
ومن اعرض عن ذكري فان له معيشة ضنكا. لا تتعارض معه ان ربنا يفتح عليهم ابواب كل شيء وضربنا مثل بالمليونيرات والمليارديرات. اللي انتحروا ورموا نفسهم قدام القطر عشان يتفرموا
رغم وجود كل شيء في متناول ايديهم. شباب وفلوس وجمال وكل حاجة. امال ايه ما فيش هنا ما فيش سعادة اقرا ستة والله العزيم الجماعة الكفار دول لو علموا اللي احنا بنشعر به واحنا بنتدبر القرآن لقاتلونا عليه بالسيوف
لو داقوا ده مش هيسيبوه اقرا ستة وسبعين عشان نشوف هل ربنا بيزود المهتدين بحاجة ولا هو بس الكفار اللي عمال يديهم ستة وسبعين. ويزيد الله الذين اهتدوا هدى والباقيات الصالحات خير عند ربك ثوابها وخير مردا
اما اللي بيختار الهدى ربنا بيزيده هدى فوق هداه اخترت القرآن يدلك على التدبر هدى فوق الهدى اخترت تعمل آآ تشتغل لدين ربنا يدلك على ناس تساعدك وتعمله مع بعض عمل يفيد دين ربنا فيهديك فوق الهدهد
اخترت تعمل لخدمة الناس والفقراء فيدلك على طريقة نافعة تنفعهم بها ويزيد الله الذين اهتدوا هدى ويزودك في نفس المجال اللي انت مهتدي فيه. ليه والباقيات عشان خاطر تكتر اعمالك الصالحة. والباقيات الصالحات خير عند ربك ثوابا وخير
مرد عشان اعمالك الصالحة تزيد. وثوابك يتضاعف ويرد لك بافضل منه. اعمالك الصالحة ربنا سماها والباقيات الصالحات هي الاعمال الصالحات باقيات. فربنا سماها الباقيات الصالحات. ليه؟ لان الفلوس والقوة والسلطة مش باقية. بتروح
بتروح اعمالك الصالحة هي البقية ايه اللي ربنا بيوفقك لعملها؟ تاخد عليها ثواب ثم ترد لك وخير مردا. وترد لك بافضل منها ومضاعفة لكن الفلوس والقوة والسلطة اللي بيديها للكفار بتزودهم سيئات. لانهم بيسيئوا استخدامها
ده مش معناه ان المسلم يتوقف عن محاولات اكتساب الوسائل المادية والوصول للفلوس والقوة والسلطة. لكن ما تتحولش الى الهة نعبدها لازم تفضل وسائل لتحقيق الخير وتحقيق ما امر الله به. انت بقى معك فلوس عشان تساعد الناس
انت معك سلطة تحقق العدل. انت عندك قوة تساند الضعيف. هو ده هي اختبارات كلها قارن ده بقى بالاية بتاعة سورة الكهف ستة واربعين اللي خدناها الشهر اللي فات. المال والبنون زينة الحياة الدنيا
والباقيات الصالحات خير عند ربك ثوابا وخير املا هنا ويزيد الله الذين اهتدوا هدى والباقيات الصالحات خير عند ربك ثوابا وخير مردا. وقلنا هناك املا لما جت مقرونة بالبنون لان انت بتخلف عيال هم املك في الحياة يسندوك لما تحتاجهم في المستقبل وتتعب في اخر عشرة
خمستاشر سنة من حياتك الاعمال الصالحة اللي انت بتخلفها وبتنجبها زي ما بتنجب عيال هي الباقيات الصالحات اللي هي املك في المستقبل ولكن في الاخرة مش في اخر عشرة خمستاشر سنة
فهي خير ثوابا وخير امنا في الكهف. خير عند ربك ثوابا وخير مردا في مريم. عشان الناس اللي بتحفظ عاوزين نقرا بقى خمسة وسبعين وستة وسبعين ونلاحز صيغة الدعاء وكأن الله بيأمر النبي بمباهلة الكفار. بص
يعني ايه المباهلة؟ يعني يدعو دعاء بشكل عام على اللي في الضلالة ايا كان هم مين احنا او هم. ويدعوا بشكل عام للمهتدين ايا كان مين احنا او هم. اسمع كده
كل كل يا محمد من كان في الضلالة سواني احنا اوي انتم فليمدد له الرحمن مدى. حتى اذا رأوا ما يوعدون ان العذاب واما الساعة. فسيعلمون من هو شر مكانا واضعف جنده. مش
قالوا لنا بصوا احنا احسن منكم ازاي! اكيد احنا اللي على حق! ربنا بيقول له قل لهم سواء احنا او انتم يا رب اللي في الضلالة ربنا يمد له لغاية ما ياخد على دماغه في الدنيا او في الاخرة. ويعرف مين اللي شر مكانا وشر آآ جن. واضعف جندا. ويزيد الله الذين اهتدوا هدى
ويا رب اللي على هدى سواء احنا او انتم ربنا يزوده هدى فوق الهدى. ويزيد الله الذين اهتدوا هدى. والباقيات الصالحات خير عند ربك ثوابا وخير مردا. ها ادعوا الدعاء ده معنا. ها ده اسمها المباهلة
الغيب ان اتخذ عند الرحمن عهدا العاصي ابن وائل للاسف ابو سيدنا عمرو بن العاص كان عليه فلوس لسيدنا خباب ابن الارادة. خباب ابن الارتس ده احد الصحابة كان بيصنع سيوف فعمل سيف مرصع بالحجارة الكريمة
الكلام ده للعاصي ابن وائل. وبعدين راح يطلب منه الفلوس. انت يا عم ما تدفعش فلوسه عليك ليه قال له انا عرفت انك اسلمت اه ده ايه علاقته بالبيزنس انا عرفت انك اسلمت عايز ايه ؟ قال له تكفر بمحمد اسدد لك الفلوس اللي علي. بلطجة
بلطجة هم بلطجية سيدنا خباب قال له انا اكفر بمحمد ان شاء الله ابقى قابلني. عارف هكفر به امتى ؟ لما انت تموت وتبعث ابقى تشوفني بقى باكفر ساعات اهو
قال لك اغيظه هو شكلها كده بلطج على الفلوس خلاص! ما فيش فلوس! فعلى الاقل ايه اغيظه قال له لو انا مت وبعثت فعلا يعني لو فيه فعلا بعث بعد الموت زي ما انتم بتقولوا
آآ هيبقى اكيد عندي فلوس وعزوة ورجالة وهابقى اسدد لك ساعتها من الفلوس اللي بتبقى عندي في الجنة قارن دي باية الكهف صاحب الجنتين النورسسست لو فاكرين الانسان اللي عنده نرجسية قال ايه. وما اظن الساعة قائمة. يا عم ما فيش ولا ساعة ولا بعد
ولكن لو حقيقي ولئن رددت الى ربي لاجدن خيرا منها منقلبا انا ابن ناس. انا جزء من تكويني ان انا غني. انا لو فعلا في بعث وحساب انا اكيد داخل الجنة واكيد هيبقى عندي فلوس اكتر من اللي عندي في الدنيا
كلا سنكتب ما يقوله اقرا معي تسعة وسبعين كلا سنكتب ما يقول ونمد له من العذاب مدا. ونرثه ما يقول ويأتينا فردا هو بيدعي ان سلطته قوته ممتدة للاخرة كمان مش هيحصل كفره ده وسخريته دي هي اللي هتتكتب
وهي اللي هتتسجل سنكتب ما يقوله. هو قال ايه ؟ عشان نفتكر تاني. ارجع للاية سبعة وسبعين تمانية وسبعين. افرأيت الذي كفر باياتنا ما قالش اسم ربنا ليه ؟ العاصي ابن وائل مش مهم العاصي ابن وائل. ليه ؟ عشان دي عامة. ده نموزج بس للكفار كلهم كده
افرأيت الذي كفر باياتنا وقال لاوتين مالا وولدا اطلع الغيب ام اتخذ عند الرحمن عهدا. هو عارف الغيب؟ عارف ان هو كده كده هيبقى غني في الاخرة؟ ولا هو ربنا باعت له جواب ولا باعت له عهد عشان خاطر
بيقول له ده الاستيتمنت بتاعة الفلوس بتاعتك في الاخرة عندي كلا سنكتب ما يقول ونمد له من العذاب مدا. اللي بيقوله ده هو اللي هيتكتب بدل الفلوس الكتير اللي هو فاكر انها ممتدة للاخرة
عقابه على الكلام ده هو اللي ممتد للاخرة هو ده اللي هيناله في الاخرة. كلا سنكتم ما يقول ونمد له من العذاب مدا. ونرثه ما يقول. هيورس هيورس ايه اللي قاله
الواحد بيرث يعني بياخد من حد حاجة نتيجة الموت. لكن انت بترث هترث ايه بقى؟ هتورث من نفسك عاقبة الكلام اللي انت قلته في الدنيا والسخرية بتاعتك. ويأتينا فردا. اه
ما هو كان بيقول لك انا جاي عندي ولاد وعزبة وعزوة مش كده يا ولد انا معي عزوة هتيجي فردة هتيجي لوحدك ما حدش جاي معك وما حدش هييجي يدافع عنك ولا حتى يواسيك
عليك وانت بتاخد على دماغك يأتينا فردا ييجي بطوله ما عهوش حد طيب واحد وتمانين معي. واتخذوا من دون الله الهة ليكونوا لهم عزا عبدوا من دون الله الهة اخرى عشان يمنحوهم العزة والغلبة والانتصار والفوز والقوة
ناس عبدوا المسيح وناس عبدوا بوزة. وناس عبدوا الاصنام وناس عبدوا المال وناس عبدوا السلطة وناس عبدوا القوة. وناس عبدوا العلم اقرا اتنين وتمانين. كلا سيكفرون بعبادتهم ويكونون عليهم ضدا
مش هينالوا لا العزة ولا الفوز ولا الغلبة ولا الانتصار ولا حاجة كل هذه الالهة المزيفة ستنقلب عليهم وسيكفرون بعبادتهم. يعني هيتنصلوا من العبادة بتاعة الكفار لهم. وهيقولوا لهم مين اللي طلب منكم تعبدونا اصلا
سيكفرون مش الكفار. الالهة هي اللي هتكفر بعبادتهم لهم. وفي تفسير اخر الكفار نفسهم ساعتها هيكفروا. لكن الاولى والاضبط هنا هو ان الالهة دي الالهة المفترضة دي اللي هم اتخدوهم
سواء هم ناس محترمين زي السيد المسيح مسلا او او غيره لكن لكن او الهة مخترعة هيقولوا مين طلب منكم اصلا ان انتم تعبدونا؟ سيكفرون بعبادتهم ويكونون عليهم ضدا. وهيتراشقوا معهم في الكلام وهيتخانقوا معهم
افتكر الاية في سورة الكهف اتنين وخمسين. ويوم يقول نادوا شركائي الذين زعمتم. يومها هيتقال لهم هيتقال الكفار اندهوا الشركاء بتوعي اللي انتم زعمتوا منهم شركائي واشركتموهم بي فدعوهم يا سيد المسيح تعال يا بوزة تعال يا فلان يا كل واحد بينده على الاله اللي كان بيعبده
فلم يستجيبوا لهم وجعلنا بينهم موبقا. فاكر سورة الكهف؟ نفس هي هي بس الصياغة اخرى في سورة مريم مش هيستجيبوا لهم بل هيكفروا بهم وهيحصل تراشق بينهم ويحصل خناقة بينهم. الم تر ان اقرا بقى معي
تلاتة وتمانين واربعة وتمانين ما خلص خلاص. المتر ان ارسلنا الشياطين على الكافرين تؤزهم ازا فلا تعجل عليهم انما نعد لهم عدا مش شفت اني ارسلت الشياطين على الكافرين تشجعهم وتجرأهم على المعاصي
ما تستعجلش الطبخة بتتسبك. فلا تعجل عليهم انما نعد لهم عدة. ربنا بيعد لهم العذاب. اعداد بقى بتاع ربنا هنا في نقطة مهمة اوي هنا في شبهة خطيرة. ازاي ربنا اللي بيضل الناس وهو اللي بيبعت الشياطين طب دول زنبهم ايه دول الغلابة! ما هو برضه ما قدروش على الشياطين
لازم نفهم النفس البشرية كويس جدا. ركزوا بقى معي اوي ايه ربنا خلق كل نفس بشرية جواها كوامن الخير وكوامن الشر. جوة كل واحد فينا حتى سيدنا محمد عليه الصلاة والسلام عشان تبقوا عارفين
وربنا خلق ملائكة تحثنا على الخير وشياطين تحثنا على الشر واعطى كل واحد مننا القدرة على تزكية نفسه يعني تنضيف نفسه تطهير نفسه او توسيخ نفسه وتدنيس نفسه وتدسية نفسه. فين الكلام ده؟ في سورة الشمس
ونفسي وما سواها ربنا بيقسم بالنفس اللي خلقها وبنفسه هو وما سواها فالهمها فجورها وتقواها. كل واحد فينا جواه الفجور وجواه التقوى في نفس الوقت قد افلح من زكاها نضف نفسه وقد خاب من دسها
يعني ربنا يعلم ما ستفعل اه. لكنه ربنا وراك الطريق الصحيح ووراك الطريق الخاطئ وقال لك ده الطريق الصحيح واخره الجنة وقال لك ده الطريق الغلط واخره النار. وقف لك ملايكة على جانبي الطريق الصحيح تشاور لك وتشجعه
وتقول لك تعال امشي هنا وقف لك شياطين على جانبي الطريق الخاطئ تشجعك عشان تمشي تؤزهم ازة وانت بكامل حريتك بتختار الطريق والطريقين متوصلين بكباري. في اي لحظة ممكن تغير رأيك وتاخد كوبري ينقلك من الطريق ده للطريق ده او من الطريق ده للطريق ده. في اي وقت
فما حدش يستغل الايات دي عشان يضحك عليكم ويقول لكم طيب ما هو ربنا اللي خلى الشياطين تؤزكم ازا. لا يا حبيبي احنا الايات بتاعة سورة الشمس واضحة جدا لكل انسان فينا مسؤول مسؤولية كاملة عن اختياراته
انت انت مخلوق مختلف عن اي مخلوقات اخرى. نتوقف هنا النهاردة وبكرة بازن الله هنحتفل بالحلقة رقم مية. اعملوا يا جماعة احتفالات بقى على ايه هاشتاج تدبر القرآن وحطوا بقى صورة تورتة ويلا النهاردة الحلقة رقم مية وادعوا الناس انها تيجي هنبدأ سورة الشعراء ان شاء الله ابتداء من بعد بكرة
وآآ بارك الله فيكم. كده احنا داخلين على تلات اجزاء على فكرة. احنا قربنا نخلص تلات اجزاء بفضل الله. اسأل الله العلي العظيم ان يجعل القرآن ربيع قلوبنا ونور صدورنا وجلاء احزاننا وذهاب همومنا ومغفرة ذنوبنا. اسأل الله ان يجعل هذا التدبر في
ميزان حسناتي وحسناتكم. اللهم انك تعلم ان هذه القلوب قد اجتمعت على كتابك. واجتمعت على محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها وادم ودها
واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك واحييها يا ربنا بمعرفتك وامتها على الشهادة في سبيلك انك نعم المولى ونعم النصير والسلام عليكم ورحمة الله. ونراكم غدا باذن الله ان كنا من اهل الدنيا